**Priebeh praktického vyučovania**

pre modulový študijný odbor

**4336 M veterinárne zdravotníctvo a hygiena**

Odporúčané znenie spracované podľa vzoru Vzdelávacieho poriadku pre praktické vyučovanie v SDV, ktorý je výstupom NP Duálne vzdelávanie a rozvoj atraktivity a kvality OVP.

Priebeh praktického vyučovania špecifikuje:

1. vecné a časové členenie praktického vyučovania,
2. praktickú časť odbornej zložky maturitnej skúšky.

# **Vecné a časové členenie vzdelávania**

1. Pre odborné vzdelávanie a prípravu v odbore vzdelávania je stanovené vecné a časové členenie obsahu vzdelávania na praktickom vyučovaní.
2. Vecné členenie určuje všetky zručnosti, vedomosti a spôsobilosti, ktoré majú byť žiakovi počas praktického vyučovania sprostredkované hlavným inštruktorom, inštruktorom alebo učiteľom odbornej praxe.
3. Časové členenie určuje obdobie, v ktorom majú byť zručnosti, vedomosti a spôsobilosti sprostredkované v rámci praktického vyučovania a zmluvného trvania vzdelávania podľa učebnej zmluvy.

|  |  |  |
| --- | --- | --- |
| **Kľúčové oblasti vedomostí, zručností a spôsobilostí sprostredkovávané priebežne počas štúdia** | | |
| * 1. **Zamestnávateľ poskytujúci praktické vyučovanie zabezpečuje** | | |
| Znalosti o prevádzkovej a právnej forme fungovania veterinárneho zariadenia/chovu daného druhu zvierat. | | |
| Poznatky o úlohách a postavení veterinárneho pracoviska v rámci veterinárneho sektora, pozícii na trhu a okruhu chovateľov a klientov veterinárneho pracoviska/chovu daného druhu zvierat. | | |
| Znalosti základnej právnej legislatíve upravujúcej činnosť výkonu odbornej veterinárnej činnosti. | | |
| Znalosti o organizačnej štruktúre, úlohách a kompetenciách jednotlivých pracovníkov veterinárneho zariadenia. | | |
| Znalosti o základných princípoch organizácie práce a nadväznosť odborných veterinárnych činností na veterinárnom pracovisku - plánovanie odbornej činnosti, príprava materiálne technického zabezpečenia výkonu veterinárnych úkonov. | | |
| Znalosti o dodržiavaní všeobecne platných právnych predpisov, interných predpisov a procesov na veterinárnom pracovisku. | | |
| Znalosti o základných princípoch riadenia výkonu odborných veterinárnych úkonov, etický kódex. | | |
| Znalosti o pracovno-právnych predpisoch zamestnávateľa a ostatných interných predpisoch týkajúcich sa zamestnancov zamestnávateľa a žiakov v SDV. | | |
| Znalosti o zásadách bezpečnosti pri práci a požiarnej ochrany, hygieny práce, tvorby a ochrany životného prostredia na pracovisku praktického vyučovania a ich dodržiavanie. | | |
| Znalosti o obsahu a cieľoch vzdelávania, ako aj o možnostiach ďalšieho vzdelávania, pracovného uplatnenia a kariérneho rastu u zamestnávateľa. | | |
| Znalosti o povinnostiach a právach vyplývajúcich z učebnej zmluvy. | | |
| Vedenie dokumentácie o pracovnej činnosti žiaka na praktickom vyučovaní. | | |
| Znalosti o ovládaní a starostlivosti o zverené pracovné prostriedky a pomôcky veterinárneho zariadenia. | | |
| * 1. **Vzdelávanie zabezpečujúce celkový rozvoj osobnosti žiaka** | | |
| Budovanie sebadôvery a sebavedomia, schopnosti vyjadriť svoje potreby a záujmy. | | |
| Znalosť a používanie príslušných odborných termínov v preferovanom jazyku. | | |
| Vedenie k samostatnosti v riešení a analyzovaní problémov, navrhovaní konkrétnych pracovných postupov pri vyšetrovaní a terapii zvierat. | | |
| Proaktívny prístup k budovaniu a rozvoju interpersonálnych zručností - schopnosť pracovať v tíme, schopnosť sociálneho kontaktu, pozitívne myslenie a lojálnosť k firme a ochota sa ďalej vzdelávať, dodržiavať pracovnú disciplínu a interné predpisy zamestnávateľa. | | |
| Rozvoj komunikačných a prezentačných zručností: komunikácia so zákazníkmi, nadriadenými, kolegami a inými skupinami osôb v zmysle cieľovej skupiny, efektívne riešenie konfliktov, používanie spisovného úradného jazyka, používanie cudzieho jazyka na úrovni, ktorá je obvyklá v podniku na zvládanie každodenných rozhovorov a odborných pohovorov. | | |
| Budovanie základných princípov práce: spoľahlivosť, uvedomenie si zodpovednosti za plnenie svojich úloh a povinností, samostatnosť v organizovaní a plánovaní práce, samostatnosť v rozhodovaní, iniciatívny prístup, orientácia na potreby zákazníkov, klientov, zodpovednosť za svoje zdravie, fyzický a duševný rozvoj, zodpovednosť za ochranu životného prostredia na pracovisku. | | |
| * 1. **Zaistenie bezpečnosti a ochrany zdravia pri práci na pracovisku praktického vyučovania** | | |
| Riadenie a zaistenie bezpečnosti a ochrany zdravia na pracovisku praktického vyučovania podľa interných smerníc, zabezpečenie prvkov aktívnej bezpečnosti na pracovisku praktického vyučovania a informovanosť o nich. | | |
| Zabezpečenie všetkých práv a povinností v oblasti BOZP a PO na pracovisku praktického vyučovania a ich dodržiavanie. | | |
| Sprostredkovanie základných znalostí o predpisoch a zásadách bezpečnosti a ochrany zdravia pri práci, požiarnej ochrany, prvkov aktívnej bezpečnosti, ich dodržiavanie a poskytovanie predlekárskej prvej pomoci. | | |
| Vedenie dokumentácie o školeniach a preškolení žiakov pri nástupe na PPV o BOZP, PO a poskytovaní predlekárskej prvej pomoci. | | |
| Zaistenie dodržiavania právnej legislatívy a interných predpisov o povinnostiach a obmedzení pracovnej činnosti žiakov a mladistvých zamestnancov súvisiacich predovšetkým s bezpečnostnými predpismi a Zákonníkom práce, povinnosť vypracovať vlastný zoznam prác a pracovísk zakázaných mladistvým žiakom a mladistvým zamestnancom. | | |
| Sprostredkovanie základných znalostí o rizikách ohrozujúcich vlastné zdravie a zdravie iných na pracovisku praktického vyučovania. | | |
|  | | |
| **Vedomosti, zručnosti a spôsobilosti sprostredkovávané v moduloch**  **v jednotlivých ročníkoch štúdia** | | |
| **ZM** | **Základný modul – Všeobecné veterinárne zdravotníctvo a hygiena** | |
| **Por.č.** | **1. ročník** | **2. ročník** |
| **1** | **Organizácia práce a nadväznosť pracovných činností na veterinárnom pracovisku** | |
| 1.1 | Orientácia v právnych predpisoch a základných pojmov v oblasti výkonu odbornej veterinárnej činnosti vo veterinárnom zariadení/chove príslušnej kategórie zvierat. | |
| 1.2 | Znalosť o legislatíve upravujúcej činnosť veterinárneho pracoviska – Obchodný zákonník, Zákon č. 442/2004 o KVL SR, Zákon č. 39 o veterinárnej starostlivosti, Zákon č. 362 o lieku | Znalosť o organizácii práce na veterinárnom pracovisku – usporiadanie pracoviska a administratívne práce, príprava zdravotnej dokumentácie, obsluha ERP. |
| 1.3 | Základné znalosti o  činnosti veterinárneho pracoviska, príprava na výkon a samotný výkon odbornej veterinárnej činnosti. | Základné znalosti o organizácii práce v oblasti poskytovania výkonu odborných veterinárnych činností. |
| 1.4 | Základné znalosti o zázemí veterinárneho zariadenia – rozpoznanie veterinárneho a chovateľského prostredia. | Základné znalosti z oblasti pracovno-právnych predpisov – práva a povinnosti zamestnancov, pracovný čas. |
| 1.5 | Základné znalosti o spôsobe a praktickom toku veterinárnych liekov – distribúcia, propagácia, neškodná likvidácia nebezpečných odpadov, ktoré vznikajú v súvislosti s výkonom odbornej veterinárnej činnosti na veterinárnom zariadení. | Základné znalosti o materiálno-technickom zabezpečení veterinárneho pracoviska (sklad veterinárnych liekov a nástrojov, nakladanie s odpadom). |
| 1.6 | Základné znalosti interného prostredia na veterinárnom pracovisku. | Základné znalosti o technickom (nástroje a zariadenia) vybavení veterinárneho zariadenia. |
| **2** | **Základné pracovné úkony na veterinárnom pracovisku** | |
| 2.1 | Základné klinické vyšetrenie pacienta. | |
| 2.2 | Asistencia pri preventívnej veterinárnej prehliadke zvieraťa. | |
| 2.3 | Výkon merania základných fyziologických hodnôt, TRIAS rôznych druhov zvierat. | |
| 2.4 | Základné znalosti o spôsobe fixácie rôznych kategórií hospodárskych zvierat. | Poznatky o rizikách a bezpečnosti pri manipulácii s vyšetrovanými zvieratami, vyhodnotenie rizika v konkrétnych podmienkach výkonu odbornej veterinárnej činnosti, nebezpečné zákroky, fixačné pomôcky a zariadenia. |
| 2.5 | Základné znalosti o systéme odpadného hospodárstva pri výkone odbornej veterinárnej činnosti v chovoch hospodárskych zvierat. | Identifikácia cyklu veterinárnych liekov a pomôcok a ich likvidácia: proces likvidácie liekoviek a spotrebného materiálu, identifikácia a neškodná likvidácia nebezpečného odpadu. |
| 2.6 | Základné poznatky o príprava pacienta na výkon odbornej veterinárnej činnosti v chovoch hospodárskych zvierat. | Znalosti o spôsobe povrchovej dezinfekcie veterinárnymi dezinfekčnými a detergenčnými prípravkami pre rôzne druhy hospodárskych zvierat (povrch teľa, mliečna žľaza, pohlavné orgány), čistiace dezinfekčné prostriedky na nástroje. |
| 2.7 | Znalosti o aplikácii. | Identifikácia vlastností a účinkov rôznych veterinárnych liekov a riziká spojené s rôznymi spôsobmi aplikácie veterinárnych liekov. |
| 2.8 | Odber, spracovanie a vyšetrenie biologického materiálu, ktorý je potrebný na diagnostiku v rámci výkonu OVČ v chovoch hospodárskych zvierat. | Znalosti o odbere krvi, trusu, moču a iných telesných komponentov, ich spracovaní a konzervovaní na transport, resp. ich vyšetrení v rámcu činnosti daného veterinárneho pracoviska, alebo chovu hospodárskych zvierat. |
| **3** | **Komunikácia s chovateľom alebo majiteľom zvieraťa** | |
| 3.1 | Základy slušného správania a komunikácie s majiteľom, chovateľom vyšetrovaného zvieraťa. | Základné znalosti a nácvik komunikačných zručností. |
| 3.2 | Znalosti kultúrnosti pri komunikácii s konfliktným klientom, chovateľom, majiteľom zvieraťa. | Nácvik zručností správania sa ku klientom, ktorí vykazujú rôzny stupeň agresivity, predchádzanie vzniku konfliktov. |
| **4** | **Zdravotná dokumentácia zvieraťa** | |
| 4.1 | Asistencia pri vedení zdravotnej dokumentácie v chovoch hospodárskych zvierat (kniha veterinárnych úkonov). | |
| 4.2 | Asistencia pri vypisovaní žiadaniek na laboratórne vyšetrenie na Štátny veterinárny ústav. | |
| 4.3 | Asistencia pri evidencii o odbere, konzervácii a balení biologického materiálu na laboratórne vyšetrenie. | |
| 4.4 | Asistencia pri evidencii o dezinfekcii a sanitácii veterinárnych nástrojov a pomôcok v chovoch hospodárskych zvierat. | |
| **5** | **Praktické cvičenia - nácvik pracovných činností v praxi** | |
| 5.1 | Asistencia pri ošetrení paznechtov v chovoch hospodárskych zvierat. | |
| 5.2 | Asistencia pri pôrode hospodárskych zvierat. | |
| 5.3 | Asistencia pri antiparazitárnom ošetrení hospodárskych zvierat,  asistencia pri výpočte dávok a podávaní adhelmintík hospodárskym zvieratám. | |
| 5.4 | Asistencia pri gynekologickom vyšetrení hospodárskych zvierat. | |
| 5.5 | Asistencia pri ošetrení dysfunkcie predžalúdkov hospodárskych zvierat. | |
| 5.6 | Asistencia pri ortopedickom vyšetrení hospodárskych zvierat. | |
| 5.7 | Asistencia pri vyšetrení v rannom puerpériu hospodárskych zvierat. | |
| **HM1** | **Hlavný modul – Chov hospodárskych zvierat** | |
| **Por.č.** | **3. ročník** | **4. ročník** |
| **1** | **Pracovno-právne predpisy v podmienkach  chovu hospodárskych zvierat** | |
| 1.1 | Dodržiavanie zásad bezpečnosti pri práci a hygieny práce.  Poznanie rizík ohrozujúcich vlastné zdravie alebo zdravie iných a zásad bezpečnosti pri práci v chovoch hospodárskych zvierat. | |
| 1.2 | Organizácia práce na pracovisku, povinnosti pracovníkov v oblasti BOZP a PO na pracovisku, v poskytovaní prvej predlekárskej pomoci a civilnej ochrany na pracovisku. | |
| 1.3 | Dodržiavanie zásad a pravidiel ochrany životného prostredia na pracovisku, dodržiavanie procesov riadeného odpadového hospodárstva v podniku. Znalosť o environmentálne vhodnej separácii a nakladaním s nebezpečným odpadom, ktorý vzniká pri výkone odbornej veterinárnej činnosti v chovoch hospodárskych zvierat. | |
| 1.4 | Znalosť právnych predpisov z oblasti ochrany osobných údajov a aplikácia GDPR v praxi. | |
| 1.5 | Znalosť o zootechnickej evidencii zvierat v danom chove hospodárskych zvierat (tabuľky, visačky, ušné známky, respondery, čipy, iné). | |
| 1.6 | Znalosť vnútorných organizačných smerníc – normatívne inštrukcie, vnútorné predpisy, interné normy pre daný chov hospodárskych zvierat. | |
| **2** | **Zdravotná evidencia a základné odborné zručnosti v chove hospodárskych zvierat** | |
| 2.1 | Vedenie zdravotnej evidencie ošetrených zvierat (Kniha veterinárnych úkonov, Register použitých veterinárnych prípravkov). | Odber a evidencia vzoriek na vyšetrenie krvi – hematológia a biochémia. |
| 2.2 | Akceptácia bezpečnostných predpisov pri práci so zvieratami, bezpečný spôsob fixácie vyšetrovaných zvierat. | |
| 2.3 | Príprava, dezinfekcia a použitie veterinárnych pomôcok a nástrojov potrebných pri výkone odbornej veterinárnej činnosti. | |
| 2.4 | Asistencia pri meraní fyziologických hodnôt v období ranného puerpéria u hospodárskych zvierat. | |
| 2.5 | Asistencia pri hromadných dehelmintizačných zákrokoch u rôznych kategóriách hospodárskych zvierat. | |
| 2.6 | Asistencia pri predoperačnej príprave rôznych hospodárskych zvierat. | Asistencia pri pooperačnej starostlivosti liečeného zvieraťa. |
| 2.7 | Aktívna dietológia - posúdenie kŕmnej dávky. | Asistencia pri príprave a výkone sectio caesarea u dojnice. |
| 2.8 | Odber vzoriek mlieka na biochemické a mikrobiologické vyšetrenie. Vypísanie žiadanky na laboratórne vyšetrenie. | |
| 2.9 | Aplikácia veterinárnych prípravkov pod dohľadom ošetrujúceho veterinárneho lekára. | |
| 2.10 | Asistencia po hromadných vakcinačných zákrokoch v chove hospodárskych zvierat. | |
| 2.11 | Asistencia pri rannej diagnostike gravidita dojníc v chove hospodárskych zvierat. | |
| 2.12 | Asistencia pri riešení popôrodných komplikáciách v chove hospodárskych zvierat. | |
| 2.13 | Asistencia pri vyšetrení pohlavných orgánov samíc hospodárskych zvierat. | |
| 2.14 | Asistencia pri hodnotení ošetrovania, kŕmenia a reprodukcie v chove hospodárskych zvierat. | |
| 2.15 | Asistencia pri hodnotení záznamov inseminácie, spôsobu pripúšťania a reprodukčného cyklu plemenníc v chovoch hospodárskych zvierat. | |
| 2.16 | Asistencia pri odbere bachorovej tekutiny pri riešení bachorových dysfunkcií v chove dojníc. | |
| 2.17 | Asistencia pri diagnostike ruje, metódy gynekologického vyšetrenia samíc v chovoch hospodárskych zvierat. | |
| 2.18 | Asistencia pri aplikácii nálevu digestíva do bachora dojníc s bachorovou dysfunkciou v chove dojníc. | |
| 2.19 | Výkon iných odborných zákrokov, ktoré sú súčasťou odbornej veterinárnej činnosti v chove hospodárskych zvierat. | |
| **3** | **Odborná komunikácia s chovateľom hospodárskych zvierat** | |
| 3.1 | Schopnosť vysvetliť odbornú opodstatnenosť vykonávaných veterinárnych preventívnych a profylaktických úkonov. | Schopnosť obhájiť ekonomickú návratnosť vykonávanej odbornej veterinárnej činnosti. |
| 3.2 | Schopnosť vysvetliť chovateľovi a ošetrujúcemu personálu riziká diagnostikovaných ochorení v chove. | Schopnosť koordinovať ošetrujúci personál pri fixácii hospodárskych zvierat pre výkon odbornej veterinárnej činnosti. |
| 3.3 | Schopnosť zdôvodniť výkon a skladbu vakcinačného programu v danom chove hospodárskych zvierat. | Schopnosť zrozumiteľne interpretovať laboratórne výsledky chovateľovi, majiteľovi zvierat. |
| 3.4 | Schopnosť posúdiť zdravotnú opodstatnenosť výkonu odbornej veterinárnej činnosti v chove hospodárskych zvierat. | Schopnosť demonštrovať na konkrétnych kusoch hospodárskych zvierat pozitívny efekt výkonu veterinárnej činnosti v danom chove. |
| 3.5 | Zrozumiteľne komunikovať o odbornej veterinárnej problematike s chovateľom, majiteľom hospodárskych zvierat. | Schopnosť vysvetliť aktuálnu nákazovú situáciu v chove hospodárskych zvierat. |
| 3.6 | Iné podľa aktuálnej situácie v danom chove hospodárskych zvierat. | Iné podľa aktuálnej situácie v danom chove hospodárskych zvierat. |
| **HM2** | **Hlavný modul – Hygienická a laboratórna služba** | |
| **Por.č.** | **3. ročník** | **4. ročník** |
| **1** | **Pracovno-právne predpisy v podmienkach diagnostického pracoviska** | |
| 1.1 | Dodržiavanie zásad bezpečnosti pri práci a hygieny práce a pracoviska.  Poznanie rizík ohrozujúcich vlastné zdravie alebo zdravie iných a zásad bezpečnosti pri práci v laboratóriách diagnostického pracoviska. | |
| 1.2 | Organizácia práce na pracovisku, povinnosti pracovníkov v oblasti BOZP a PO na pracovisku.  Poskytovanie prvej predlekárskej pomoci v laboratóriách na diagnostickom pracovisku. | |
| 1.3 | Dodržiavanie zásad a pravidiel ochrany životného prostredia na pracovisku, dodržiavanie procesov riadeného odpadového hospodárstva na diagnostickom pracovisku.  Znalosť o environmentálne vhodnej separácii a nakladaním s odpadom a nebezpečným biologickým odpadom. | |
| 1.4 | Znalosť právnych predpisov z oblasti ochrany osobných údajov a aplikácia GDPR v praxi. | |
| 1.5 | Znalosť vnútorných organizačných predpisov a smerníc – normatívne inštrukcie, vnútorné predpisy, interné normy. | |
| 1.6 | Znalosť rizík spojených s nehodami a fungovanie zodpovedajúcich bezpečnostných opatrení a zariadení na diagnostickom pracovisku. | |
| **2** | **Administratíva a organizácia príjmu a spracovania biologického materiálu na diagnostickom pracovisku** | |
| 2.1 | Znalosti o organizácii písomného styku vo veterinárnom laboratórnom pracovisku, spisová služba. | Znalosti právnej úpravy veterinárnych predpisov, ktoré determinujú výkon odbornej veterinárnej činnosti na danom pracovisku. |
| 2.2 | Znalosti o tvorbe laboratórnych protokolov, ktoré sa používajú na danom diagnostickom pracovisku. | |
| 2.3 | Znalosti o používaní elektronickej komunikácii so zasielateľmi biologického materiálu na laboratórne vyšetrenie. | Spracovávanie, resp. vybavovanie písomnej a e-mailovej korešpondencie v úradnom styku s klientami, chovateľmi, SVL. |
| 2.4 | Znalosti ovládania základných PC programov (Word, Office, Excel, Power Point). | Znalosti využívanie najnovších technológií pre efektívnu online komunikáciu (Word, Outlook, Excel a pod.) |
| 2.5 | Vedenie požadovanej dokumentácie, agend, evidencie, štatistík, resp. ďalších čiastkových administratívnych prác, napr. laboratórnych protokolov. Evidencia výstupnej klientskej dokumentácie. | |
| 2.6 | Znalosti iných pracovných činností, ktoré sú bežné na danom diagnostickom pracovisku. | |
| 2.7 | Znalosti o vyhotovovaní sprievodnej dokumentácie zaslaného biologického materiálu. | |
| **3** | **Základné odborné zručnosti v diagnostickom pracovisku** | |
| 3.1 | Základné znalosti z právnych predpisov a základných pojmov v oblasti veterinárnej laboratórnej diagnostiky. | |
| 3.2 | Znalosti o správnom balení a zasielaní vzoriek biologického materiálu na laboratórne vyšetrenie. | Znalosti o postupoch pri príjme a spracovaní prijatých vzoriek biologického materiálu na laboratórne vyšetrenie. |
| 3.3 | Znalosti o pravidlách a postupoch pri skladovaní a spracovaní vzoriek biologického materiálu na laboratórne vyšetrenie. | Znalosti o poskytovaní poradenskej a konzultačnej činnosti v oblasti odberu, balení, konzervácii a zasielaní vzoriek biologického materiálu na laboratórne vyšetrenie. |
| 3.4 | Znalosť legislatívy týkajúcej sa ochrany osobných údajov odosielateľa vzoriek biologického materiálu. | Znalosti o fakturácii za výkon vyšetrenia v rámci laboratórnej diagnostiky. |
| 3.5 | Znalosti o pravidlách ochrany osobných údajov. | Poskytovanie pokladničných služieb. Kontrola pravosti, platnosti a neporušenosti prijímaných hodnôt, ochranné prvky platidiel. |
| 3.6 | Všeobecná znalosť prípravy a očkovania živných pôd, určovanie kultivovaných kolónií. | Znalosť prípravy mikroskopických preparátov, farbiace metódy, určovanie druhu baktérií na živných pôdach. |
| 3.7 | Znalosti pri popisovaní kolónií baktérií pri bakteriologickom vyšetrení. | Znalosti o postupoch pri laboratórnom vyšetrení vzoriek moču. |
| 3.8 | Znalosti o postupoch pri vyšetrení vzoriek odpadných vôd. | Znalosti o postupoch pri laboratórnom vyšetrení vzoriek trusu. |
| 3.9 | Základné znalosti o postupoch pri vyšetrení vzoriek z úpravne pitnej vody. | Znalosti o postupoch pri laboratórnom vyšetrení vzoriek krvi. |
| 3.10 | Znalosti o správnom odbere vzoriek mlieka na bakteriologické vyšetrenie. | Základné znalosti o laboratórnom vyšetrení vzoriek mlieka. |
| 3.11 | Znalosti o hematologickom a serologickom vyšetrení vzoriek krvi. | |
| 3.12 | Základné znalosti o makroskopickom a mikroskopickom vyšetrení ejakulátu. | |
| 3.13 | Znalosti o obsluhe diagnostických prístrojov na danom diagnostickom pracovisku. | |
| 3.14 | Znalosť o zmyslovom vyšetrení mlieka. | Znalosti o stanovení základných ukazovateľoch kvality mlieka (CPM, tuk, CB, PSB,BT SK). |
| **4** | **Základné odborné zručnosti na bitúnku** | |
| 4.1 | Základné znalosti z právnych predpisov BOZP na bitúnku. | |
| 4.2 | Znalosti o prehliadke zvierat pred zabitím.  Vyšetrenie jatočných zvierat pred zabitím (hovädzieho dobytka, ošípané, hydina, ovce, morky). | |
| 4.3 | Znalosti o patologických zmenách na odobratých vzorkách živočíšneho pôvodu na bitúnku. | Znalosti o vyšetrení mäsa hovädzieho dobytka. |
| 4.4 | Znalosti o postupoch pri odbere vzoriek živočíšneho pôvodu na bitúnku. | Znalosti o vyšetrení mäsa ošípaných. |
| 4.5 | Znalosti o hygiene a technológii výroby mäsa. | Znalosti o vyšetrení mäsa hydiny. |
| 4.6 | Znalosti o vyšetrení skazenosti mäsa a mäsových výrobkov. | Znalosti o vyšetrení mäsa králikov, moriek a jahniat. |
| 4.7 | Znalosti o ochrane zdravia a bezpečnosti práce pri výkone asanácie. | Znalosti o pravidlách a postupoch pri asanácii objektov. |
| 4.8 | Znalosti o postupoch a nácviku nastavenia obsluhy asanačných prístrojov a pomôcok. | Znalosti o vyhotovení sprievodnej dokumentácie odobratých vzoriek biologického materiálu na laboratórne vyšetrenie. |
| 4.9 | Znalosti o výkone mechanickej a chemickej asanácie objektov pre spracovanie mäsa a mäsových výrobkov. | Znalosti o vykonávaní nácviku používania ochranných odevov a pomôcok. |
| 4.10 | Znalosti o postupoch pri asanácii a dezinfekcii laboratórnych priestorov. | Znalosti druhoch asanačných a dezinfekčných prípravkoch a evidencii vedenia asanačných prostriedkov. |
| 4.11 | Znalosti o postupoch pri asanácii a dezinfekcii v potravinárskych podnikoch. | Znalosti o postupoch kontroly hygienickej nezávadnosti produktov živočíšneho pôvodu. |
| 4.12 | Znalosti o metódach výpočtu nákladov na asanáciu a dezinfekciu v potravinových prevádzkach. | Príprava, spracovanie a realizácia opatrení na ochranu životného prostredia pri výkone asanácie. |
| 4.13 | Základné znalosti z právnych predpisov a základných pojmov v oblasti asanácie objektov spracovania mäsa. | |
| **HM3** | **Hlavný modul – Chov cudzokrajných zvierat** | |
| **Por.č.** | **3. ročník** | **4. ročník** |
| **1** | **Pracovno-právne predpisy v zariadeniach pre chov cudzokrajných zvierat** | |
| 1.1 | Dodržiavanie zásad bezpečnosti pri práci a hygieny práce.  Poznanie rizík ohrozujúcich vlastné zdravie alebo zdravie iných a zásad bezpečnosti pri práci v chove cudzokrajných zvierat. | |
| 1.2 | Organizácia práce na pracovisku, povinnosti pracovníkov v oblasti BOZP a PO na pracovisku, v poskytovaní prvej predlekárskej pomoci a civilnej ochrany na pracovisku. | |
| 1.3 | Dodržiavanie zásad a pravidiel ochrany životného prostredia na pracovisku.  Znalosť o environmentálne vhodnej separácii a nakladaním s odpadom. | |
| 1.4 | Znalosť právnych predpisov z oblasti ochrany osobných údajov a aplikácia GDPR v praxi. | |
| 1.5 | Znalosť vnútorných organizačných smerníc – normatívne inštrukcie, vnútorné predpisy, interné normy pre zariadenie pre chov cudzokrajných zvierat. | |
| **2** | **Administratíva v chovoch cudzokrajných zvierat** | |
| 2.1 | Znalosť o organizácii písomného styku, ktorý je obvyklý pre dané veterinárne pracovisko. | Znalosť odbornej terminológie, ktorá súvisí s vykonávanou odbornou veterinárnou činnosťou. |
| 2.2 | Znalosti pravidiel a postupov evidencie prijatých zvierat do zariadenia pre chov cudzokrajných zvierat. | |
| 2.3 | Znalosť vedenia Knihy veterinárnych úkonov, evidencie zvierat umiestnených v zariadení pre chov cudzokrajných zvierat. | |
| 2.4 | Znalosť o vstupnej zdravotnej dokumentácii (nacionále, anamnéza, prípadný chorobopis, info o kŕmnej dávke, iné). | |
| 2.5 | Administratívna agenda, ktoré je nevyhnutná pri výkone odbornej veterinárnej činnosti v zariadeniach pre chov cudzokrajných zvierat. | Znalosť práce s PC programami (Word, Excel, Outlook). |
| 2.6 | Vedenie požadovanej zdravotnej dokumentácie, evidencie, štatistík na pracovisku pre chov cudzokrajných zvierat. | |
| 2.7 | Pracovné činnosti súvisiace s zakladaním a archiváciou zdravotnej dokumentácie. | |
| 2.8 | Písomný styk s majiteľmi, chovateľmi cudzokrajných zvierat. | |
| 2.9 | Tvorba tabuliek, databáz a prezentácií využívaných v rámci odbornej činnosti v chove cudzokrajných zvierat. | |
| **3** | **Základné odborné zručnosti v chove cudzokrajných zvierat** | |
| 3.1 | Znalosť o spôsoboch bezpečnej manipulácie a fixácie zvierat v zariadení pre chov cudzokrajných zvierat. | |
| 3.2 | Znalosť systému a podmienok pre príjem jednotlivých zvierat do zariadenia pre chov cudzokrajných zvierat. | Aplikácia odborných zručností pri komplexnom vyšetrení zvierat, ktoré sú umiestnené v zariadení pre chov cudzokrajných zvierat. |
| 3.3 | Znalosť o systéme a správnom spôsobe odberu vzoriek biologického materiálu na laboratórne vyšetrenie. | Znalosti o balení, označovaní, skladovaní a transporte vzoriek biologického materiálu na laboratórne vyšetrenie. |
| 3.4 | Asistencia pri ošetrení jednotlivých druhov cudzokrajných zvierat. Aplikácia mastí, zásypov, roztokov, obkladov a iné. | Asistencia pri aplikácii veterinárnych liekov jednotlivým druhom cudzokrajných zvierat (perorálna, parenterálna, intravenózna, intramuskulárna, subkutánna a iná aplikácia). |
| 3.5 | Znalosť o spôsoboch ošetrení poranení jednotlivých druhov cudzokrajných zvierat. | Znalosť o preventívnych zákrokoch na zvieratách v zariadeniach pre chov cudzokrajných zvierat (dehelmintizácia, ektoparazitárna terapia a iné). |
| 3.6 | Znalosť o správe a vedení odbornej agendy, ktorá je potrebná pre zabezpečenie chodu daného zariadenia pre chov cudzokrajných zvierat. | Vyhotovovanie zápisov do zdravotnej dokumentácie o vykonaných veterinárnych úkonoch pre potreby chovateľa, majiteľa (lekárska správa pri výstupe a iné). |
| 3.7 | Znalosti o dočasnom alebo trvalom označení jednotlivých zvierat v zariadení pre chov cudzokrajných zvierat (farba, výstrih, zástrih, vrub, ušné visačky, mikročipy a iné). | Vedenie knihy veterinárnych úkonov o terapeutických zákrokoch, ktoré boli vykonané v rámci veterinárnej starostlivosti v rámci daného zariadenia pre chov cudzokrajných zvierat. |
| 3.8 | Znalosti o iných odborných zákrokoch, ktoré boli vykonané v rámci odbornej starostlivosti v zariadení pre chov cudzokrajných zvierat. | |
| 3.9 | Znalosť o systéme zootechnickej evidencii zvierat. | Asistencia pri odbere vzoriek biologického materiálu na laboratórne vyšetrenie u jednotlivých druhov cudzokrajných zvierat. |
| 3.10 | Znalosť o vyhotovení sprievodnej dokumentácie biologického materiálu na laboratórne vyšetrenie. | Znalosti o prípravkoch určených na asanáciu a dezinfekciu. |
| 3.11 | Znalosti o zásadách asanácie a dezinfekcie priestorov pre chov a manipuláciu s zvieratami v zariadení pre chov cudzokrajných zvierat. | |
| 3.12 | Znalosť činností na úseku skladového hospodárstva materiálu, krmív a pomôcok potrebných v danom zariadení pre chov cudzokrajných zvierat. | |
| 3.13 | Znalosť o reprodukčných parametroch jednotlivých druhov zvierat chovaných v zariadeniach pre chov cudzokrajných zvierat. | Znalosti o metódach sledovania správania sa zvierat, hodnotenia sociálnej aktivity zvierat v zariadení pre chov cudzokrajných zvierat. |
| 3.14 | Asistencia pri vakcinačných a profylaktických zákrokoch na zvieratách v chove cudzokrajných zvierat. | Asistencia pri chirurgických zákrokoch u zvierat v zariadeniach pre chov cudzokrajných zvierat. |
| **4** | **Odborná komunikácia s chovateľmi cudzokrajných zvierat** | |
| 4.1 | Znalosť právnych predpisov a základných pojmov v oblasti výkonu odbornej veterinárnej činnosti (Zákon č. 442/2002 o KVL SR, Zákon č. 39 o veterinárnej starostlivosti, Zákon č. 362 o veterinárnom lieku). | |
| 4.2 | Spracovanie odbornej agendy, ktorá je nevyhnutná pri výkone odborných veterinárnych činností. | |
| 4.3 | Komunikácia pri úradnom styku s inými veterinárnymi pracoviskami. | Aplikácia legislatívnych noriem, ktoré upravujú výkon odborných veterinárnych činností v praxi. |
| 4.4 | Znalosti o tvorbe laboratórnych protokolov, ktoré sa používajú na danom veterinárnom pracovisku pri odbere vzoriek biologického materiálu. | Znalosť iných pracovných činností, ktoré sú obvyklé na danom pracovisku pri výkone odborných veterinárnych činností. |
| 4.5 | Orientácia v právnych predpisoch a základných pojmoch v oblasti výkonu odbornej veterinárnej činnosti. | |
| 4.6 | Vykonávanie konzultačnej činnosti pri komunikácii s majiteľmi, chovateľmi cudzokrajných zvierat. | Základné znalosti z odbornej komunikácie v cudzom jazyku. |
| **HM4** | **Hlavný modul – Drobnochov** | |
| **Por.č.** | **3. ročník** | **4. ročník** |
| **1** | **Pracovno-právne predpisy v zariadení drobnochovu** | |
| 1.1 | Dodržiavanie zásad bezpečnosti pri práci a hygieny práce na veterinárnom pracovisku.  Poznanie rizík ohrozujúcich vlastné zdravie alebo zdravie iných a zásad bezpečnosti pri práci. | |
| 1.2 | Organizácia práce na veterinárnom pracovisku, povinnosti pracovníkov v oblasti BOZP a PO na pracovisku v zariadení drobnochovu. | |
| 1.3 | Dodržiavanie zásad a pravidiel ochrany životného prostredia na pracovisku.  Dodržiavanie procesov riadeného odpadového hospodárstva na veterinárnom pracovisku. | |
| 1.4 | Znalosť právnych predpisov z oblasti ochrany osobných údajov a aplikácia GDPR v praxi. | |
| 1.5 | Znalosť vnútorných organizačných smerníc – inštrukcie, predpisy, interné normy pre dané veterinárne pracovisko. | |
| **2** | **Administratíva v zariadení pre drobnochov** | |
| 2.1 | Znalosti o organizácii písomného styku na veterinárnom zariadení. | |
| 2.2 | Znalosti pravidiel evidencie korešpondencie, a ďalších dokumentov, daného veterinárneho zariadenia. | Znalosti odbornej a obchodnej korešpondencie v styku s chovateľskou klientelou. |
| 2.3 | Znalosti o vedení zdravotnej dokumentácii u ošetrených zvieratách v danom zariadení. | |
| 2.4 | Tvorba a úprava sprievodných dokumentov vzoriek biologického materiálu na laboratórne vyšetrenie. | Znalosti o evidencii skladových zásob materiálu, krmív, pomôcok a nástrojov potrebných v danom zaradení. |
| 2.5 | Znalosti o využívaní elektronickej komunikácie. | Spracovávanie písomnej a e-mailovej korešpondencie. |
| 2.6 | Vedenie požadovanej zdravotnej dokumentácie, agend, evidencie, štatistík. | |
| 2.7 | Znalosti o spôsoboch evidencii identifikovaných zvierat (ušné známky, aplikácia mikročipov a iné označenie). | |
| 2.8 | Počítačové spracovanie textov, tabuliek, databáz a prezentácií. | |
| **3** | **Základné odborné zručnosti v zariadení pre drobnochov** | |
| 3.1 | Znalosti o spôsobe manipulácie, premiestňovaní a fixácie drobných hlodavcov, králikov a kožušinových zvierat. | Znalosti o správnom postupe pri klinickom vyšetrení u jednotlivých druhov zvierat (králiky, drobné hlodavce, fretky, kožušinové zvieratá, terárijne živočíchy a iné). |
| 3.2 | Znalosti o spôsobe odberu biologického materiálu na laboratórne vyšetrenia u jednotlivých druhov v rámci drobnochovu. | Základné znalosti o zoohygienických potrebách jednotlivých druhov zvierat v rámci drobnochovu. |
| 3.3 | Analyzovanie správnej kŕmnej dávky pre rôzne druhy v rámci drobnochovu. | Znalosti o správnom spôsobe pitvy u jednotlivých druhov zvierat v rámci drobnochovu. |
| 3.4 | Asistencia pri rôznych spôsoboch celkovej aj lokálnej anestézie, správna manipulácia a fixácie pri anestézii. | Znalosti o pred a pooperačnej starostlivosti o zvieratá po chirurgickom zákroku. |
| 3.5 | Znalosti o procese klinickej diagnostiky, liečení a hojení rán. | Asistencia pri podávaní veterinárnych liekov v rámci terapie chorobných stavov u jednotlivých druhoch zvierat. |
| 3.6 | Vyhotovenie protokolu pooperačnej starostlivosti o chirurgicky riešeného pacienta. | Vyhotovovanie písomností potrebných na premiestnenie zvieraťa mimo veterinárne zariadenie (doklad o klinickom vyšetrení, sprievodný doklad o premiestnení zvieraťa). |
| 3.7 | Znalosti o vstupnej zdravotnej dokumentácii pri príjme pacienta (nacionále zvieraťa/majiteľa, anamnéza, klinické vyšetrenie zvieraťa, špeciálne zobrazovacie metódy, odbery vzoriek na vyšetrenie). | Zdravotná dokumentácia (chorobopis, odbery a laboratórne výsledky, výpočet liečebných dávok a spôsob aplikácie, dávkovanie). |
| 3.8 | Znalosti o plemenách králikov, kožušinových zvierat. | Znalosti o asanácii a dezinfekcii priestorov pre CO a ošetrenie zvierat v drobnochove. |
| 3.9 | Základné znalosti o infekčných ochoreniach u jednotlivých druhov zvierat v rámci drobnochovu. | Manipulácia so základnou diagnostickou veterinárnou technikou a výpočtovou technikou . |
| **4** | **Odborná komunikácia s chovateľmi, majiteľmi zvierat drobnochovu** | |
| 4.1 | Znalosti o fyziologických potrebách jednotlivých druhov zvierat v rámci drobnochovu. | |
| 4.2 | Schopnosť zrozumiteľne informovať chovateľa, majiteľa zvieraťa o nutričných a zoohygienických potrebách zvierat. | |
| 4.3 | Schopnosť zrozumiteľne informovať majiteľa, chovateľa o zdravotných aspektoch konkrétneho zvieraťa. | Znalosť o aspektoch a parametroch plemenitby, reprodukcie, pôrodu a popôrodných komplikáciách u rôznych druhov zvierat v rámci drobnochovu. |
| 4.4 | Konzultovať epizootologické aspekty a riziká podľa aktuálnej nákazovej situácie. | Znalosti o iných aspektoch podľa aktuálnej situácie na danom zariadení pre drobnochov. |
| **HM5** | **Hlavný modul – Chov psov** | |
| **Por.č.** | **3.ročník** | **4.ročník** |
| **1.** | **Pracovno-právne predpisy v zariadení pre chov psov** | |
| 1.1 | Dodržiavanie zásad bezpečnosti pri práci a hygieny práce. Poznanie rizík ohrozujúcich vlastné zdravie alebo zdravie iných a zásad bezpečnosti pri práci so psami. | |
| 1.2 | Organizácia práce na pracovisku, povinnosti pracovníkov v oblasti BOZP a PO na pracovisku. | |
| 1.3 | Dodržiavanie zásad a pravidiel ochrany životného prostredia na pracovisku. Dodržiavanie procesov riadeného odpadového hospodárstva v zariadení pre chov psov. | |
| 1.4 | Znalosť právnych predpisov z oblasti ochrany osobných údajov a aplikácia GDPR v praxi. | |
| 1.5 | Znalosť vnútorných organizačných smerníc – inštrukcie, predpisy, interné normy pre dané veterinárne pracovisko. | |
| **2** | **Administratíva v zariadení pre chov psov** | |
| 2.1 | Znalosti o organizácii a písomnej agende na veterinárnom zariadení. | Znalosti legislatívnych noriem, ktoré determinujú výkon odbornej veterinárnej činnosti na danom pracovisku. |
| 2.2 | Znalosti úradnej korešpondencie s klientami, chovateľmi. | |
| 2.3 | Znalosti úradných a odborných písomností, ich aplikácia v praxi, (ich triedenie, ukladanie, archivácia). | |
| 2.4 | Znalosti o vedení zdravotnej dokumentácie (Kniha veterinárnych úkonov, evidencia o identifikovaných psoch - CRSZ). | |
| 2.5 | Vedenie požadovanej dokumentácie, agend, evidencie, štatistík. | |
| 2.6 | Orientácia v právnej oblasti, ktorá determinuje výkon odbornej veterinárnej činnosti v danom zariadení. | |
| 2.7 | Počítačové spracovanie textov, tabuliek, databáz a prezentácií, elektronická komunikácia. | |
| **3** | **Základné odborné zručnosti vo veterinárnom zariadení pre psov** | |
| 3.1 | Orientácia vo veterinárnom zariadení, ošetrovni – prvotné vyšetrenie, meranie TRIAS a ošetrenie zvieraťa. | |
| 3.2 | Znalosti o ovládaní, premiestňovaní a fixácii psa pri veterinárnych zákrokoch. | |
| 3.3 | Znalosti o chode veterinárneho zariadenia, karanténnej stanice, veterinárnej ošetrovni. | |
| 3.4 | Komunikácia s majiteľmi, chovateľmi a žiadateľmi o manipuláciu a výcvik psov. | |
| 3.5 | Poznatky uskladnení, príprave kŕmnej dávky, kŕmení, čistení a dezinfekcii kŕmidiel a napájadiel. | |
| 3.6 | Znalosti o aktívnej prevencii – antiparazitárny program, dietológia, iné preventívne zákroky, aplikácia antiparazitík. | |
| 3.7 | Znalosti o predoperačnej starostlivosti o pacienta. | |
| 3.8 | Znalosti o identifikácii psov – aplikácia mikročipu a následná registrácia v CRSZ. | |
| 3.9 | Znalosti o asanácii, dezinfekcii veterinárneho zariadenia, nástrojov, pomôcok a prístrojov v priestoroch ošetrovne. | |
| 3.10 | Znalosti o zásadách vedenia zdravotnej dokumentácie o ošetrených zvieratách. | |
| 3.11 | Znalosti o spôsoboch odberu biologického materiálu na laboratórne vyšetrenie. | |
| 3.12 | Základné znalosti z odbornej komunikácie v cudzom jazyku. | |
| 3.13 | Znalosti o skladovom hospodárstve veterinárnych liekov, prípravkov, pomôcok a nástrojov na danom pracovisku. | |
| 3.14 | Znalosti o pooperačnej starostlivosti o pacienta. | |
| 3.15 | Znalosti o vedení evidencie a databázy pacientov, klientov, chovateľov. | |
| 3.16 | Znalosti o preventívnej chirurgii – sterilizácia súk. | |
| 3.17 | Znalosti o infekčných ochoreniach psov. | |
| 3.18 | Znalosti o ošetrení zlomenín, nasadenie dlahy a fixačnej bandáže. | |

1. Odporúčané trvanie etáp vzdelávania a ich časovú postupnosť možno zmeniť, pokiaľ to neovplyvní čiastkové ciele a celkový cieľ vzdelávania vyjadrený formou vzdelávacích štandardov v štátnom vzdelávacom poriadku pre odbor vzdelávania.
2. Pokiaľ sa jednotlivé vzdelávacie jednotky sprostredkúvajú aj mimo pracoviska praktického vyučovania u zamestnávateľa (výkon praktického vyučovania v dielni školy, v spoločnom pracovisku praktického vyučovania, u iného zamestnávateľa alebo na inom mieste výkonu produktívnej práce), mala by sa zohľadniť skutočnosť, že podnikové a mimopodnikové opatrenia na sprostredkovanie zručností a vedomostí sa časovo navzájom ovplyvňujú a na seba nadväzujú.
3. Počas praktického vyučovania a pri sprostredkovávaní odborných vedomostí a zručností je potrebné pri súčasnom zohľadňovaní požiadaviek a predpisov zamestnávateľa zamerať sa na osobnostný rozvoj žiaka, aby mu boli sprostredkované kľúčové kompetencie, potrebné pre odbornú pracovnú silu, ako sú napr.:

* spôsobilosť konať samostatne v spoločenskom a pracovnom živote,
* spôsobilosť interaktívne používať vedomosti, informačné a komunikačné technológie,
* schopnosť pracovať v rôznorodých skupinách.

1. Zamestnávatelia poskytujúci praktické vyučovanie majú vypracovať pre žiakov plán vzdelávania, ktorý vychádza z tohto vzdelávacieho poriadku. Plán vzdelávania má zabezpečiť, aby zamestnávateľ každému žiakovi sprostredkoval vedomosti a zručnosti zodpovedajúce odboru vzdelávania.
2. Žiaci majú počas praktického vyučovania povinnosť viesť písomný doklad o vzdelávaní v súčinnosti s vyučujúcim. Zamestnávatelia majú pravidelne kontrolovať a potvrdzovať písomný doklad o vzdelávaní. Písomný doklad o vzdelávaní je podmienkou pripustenia k maturitnej skúške.

# **Praktická časť odbornej zložky maturitnej skúšky**

1. Praktická časť sa koná po písomnej časti, overujú sa ňou zručnosti a schopnosti žiaka v zadanej téme formou spracovania cvičnej úlohy alebo podnikovej úlohy.
2. Parametre praktickej časti odbornej zložky maturitnej skúšky:
3. skúšobná úloha sa koná jednou z nasledovných foriem:
4. praktická realizácia a predvedenie komplexnej skúšobnej úlohy,
5. predvedenie a obhajoba projektu,
6. realizácia a obhajoba experimentu,
7. obhajoba úspešnej súťažnej práce.
8. Formu praktickej časti maturitnej skúšky určí pre žiaka škola podľa dohody so zamestnávateľom v SDV.
9. Na praktickú časť odbornej zložky maturitnej skúšky formou skúšobnej úlohy sa určia témy podľa náročnosti a špecifík odboru vzdelávania. Určí sa 1 až 10 tém, ktoré zahŕňajú charakteristické činnosti, na ktorých výkon sa žiaci pripravujú.
10. Praktická časť odbornej zložky maturitnej skúšky formou praktickej realizácie a predvedenie komplexnej úlohy trvá najmenej 5 hodín a najviac 10 hodín, pričom do celkovej dĺžky skúšky sa započítava prestávka v rozsahu do 30 minút.
11. Praktická časť odbornej zložky maturitnej skúšky formou predvedenia a obhajoby projektu/ realizácie a obhajoby experimentu/ obhajoby úspešnej súťažnej práce ich predvedenie a obhajoba pred skúšobnou komisiou trvá 30 minút.
12. Pri spracovaní projektu je prípravná fáza (zadanie úlohy, získavanie informácií, podkladových materiálov, príprava prezentácie, konzultácia s inštruktorom a pod.), ktorá trvá min. 6 mesiacov pred riadnou maturitnou skúškou.
13. Pri konaní praktickej časti odbornej zložky maturitnej skúšky sa za jednu hodinu praktickej časti odbornej zložky maturitnej skúšky považuje čas 60 minút.
14. Pri výkone praktickej časti odbornej zložky maturitnej skúšky je povolená pomoc žiakovi, ak si to vyžaduje náročnosť a postupnosť skúšobnej úlohy (napr. spolupráca v bežnej prevádzke zamestnávateľa).
15. Žiak v praktickej časti odbornej zložky maturitnej skúšky preukazuje, že je spôsobilý:

* pracovnú úlohu analyzovať, vyhodnotiť a vybrať postup spracovania úloh z odborného, hospodárneho, bezpečnostného a ekologického pohľadu,
* naplánovať fázy realizácie úlohy, zostaviť podklady k realizácii odborného úkonu,
* orientovať sa v právnych predpisoch,
* pripraviť si veterinárne pomôcky a nástroje potrebné na realizáciu danej úlohy,
* zohľadniť odlišné danosti zvierat, miesta výkonu úlohy a zariadení, ktoré sú k dispozícii,
* otestovať a zdokumentovať funkčnosť a bezpečnosť použitých zariadení,
* dodržiavať predpisy súvisiace s výkonom veterinárnej činnosti , interné štandardy pracovných postupov, predpisy bezpečnosti pri práci so zvieratami a dodržiavať hygienu práce a ochranu životného prostredia,
* pristupovať k výkonu veterinárnych úkonov pri jednotlivých zvieratách systematicky a individuálne podľa potrieb daného druhu a kategórie zvieraťa,
* poskytnúť odborné informácie o demonštrovanom odbornom veterinárnom úkone,
* zhodnotiť a zdokumentovať výsledky realizovanej úlohy,
* odovzdať dokumentáciu k práci, pri projektoch/experimentoch/odborných súťažných práca odovzdať prácu v 2 exemplároch v tlačenej verzii a 2x na CD nosičoch v elektronickej verzii.

1. Skúšobná úloha sa má rozložiť na pracovné úlohy v oblasti veterinárnej a hygienickej agendy veterinárneho zariadenia, pri zohľadnení druhu ošetrovaných zvierat, tiež pri zohľadnení bezpečnostných opatrení a predpisov na ochranu bezpečnosti a zdravia pri práci, opatrení na ochranu životného prostredia a na kontrolu a riadenie kvality. Príklady okruhov jednotlivých úloh, ktoré musí praktická časť skúšky zahŕňať:

**Praktická realizácia a predvedenie komplexnej skúšobnej úlohy:**

1. analýza zadanej úlohy,
2. vyhodnotenie a voľba postupov spracovania čiastkových úloh,
3. stanovenie postupnosti pracovných krokov, pracovných prostriedkov a metód z veterinárneho, bezpečnostného a ekologického pohľadu,
4. príprava potrebných veterinárnych nástrojov a pomôcok,
5. zohľadnenie individuálnych danosti zvieraťa, ktoré je použité na demonštrovanie odborného úkonu,
6. praktická realizácia demonštrovanej odbornej veterinárnej činnosti,
7. zdokumentovanie zrealizovanej odbornej veterinárnej činnosti.

**Predvedenie a obhajoba vlastného projektu (experimentu/súťažnej práce):**

Príklady okruhov jednotlivých úloh, ktoré musí praktická časť skúšky zahŕňať:

1. teoretické východiská daného projektu (experimentu/súťažnej práce),
2. získavanie informácií, ich analyzovanie a vyhodnocovanie,
3. návrh riešenia daného projektu (popis postupu experimentu/súťažnej práce),
4. ekonomické vyhodnotenie projektu (experimentu/súťažnej práce),
5. odporúčanie pre prípadného zákazníka/klienta/firmu.

**Obhajoba úspešnej súťažnej práce:**

Prezentácia a obhajoba úspešných súťažných prác, ktoré sa umiestnili na 1. až 3. mieste v krajskom kole alebo na 1. až 5 mieste v celoštátnom kole odbornej súťaže žiakov stredných škôl v SR registrovanej MŠVVaŠ SR, pod odborným vedením inštruktora, resp. učiteľa odbornej praxe.

1. Jednotlivé pracovné úlohy musia byť pri realizácii skúšobnej práce ručne alebo počítačovo zaznamenané. Skúšobná komisia môže dať skúšanému pri zadaní úlohy k dispozícii príslušné podklady pre skúšobnú prácu ako aj pre evidenciu jednotlivých postupov a pod.
2. V rámci skúšobnej práce musia byť preukázané predovšetkým vykonané činnosti:

1. Aplikovanie nadobudnutých vedomostí a zručností z oblasti výkonu veterinárnych činností.

2. Aktívne využívanie veterinárnych nástrojov, pomôcok a techniky vrátane aplikačného softvéru.

3. Kultivovaná komunikácia v písomnom, resp. ústnom styku.

4. Orientácia v právnych predpisoch.

5. Ovládanie profesijnej etikety, orientácia na zákazníka a komunikácie so zákazníkom.

1. Na hodnotenie skúšobnej úlohy sú smerodajné nasledovné kritériá:

1. Obsahová správnosť a úplnosť – 60 % (0-60 bodov):

- odborná úroveň práce/projektu,

- grafická úroveň práce/projektu,

- znalosť a vhodnosť výberu dostupných nástrojov, pomôcok,

- prezentačné schopnosti/odborné vyjadrovanie.

2. Voľba efektívnych postupov/využiteľnosť výsledkov projektu/experimentu/odbornej súťažnej práce v praxi, tzn. práca musí prinášať reálny úžitok pre zamestnávateľa/zákazníka – 20 % (0 – 20 bodov).

3. Aktívne používanie odbornej terminológie a dodržiavanie zásad bezpečnosti a ochrany zdravia pri práci, opatrení na ochranu životného prostredia a hygienických opatrení – 20 % (0 – 20 bodov).